-Փոփոխությունները պայմանավորված են ԱՊՊԱ ոլորտում սպասարկման որակի բարելավման օբյեկտիվ անհրաժեշտությամբ, գործընթացների բարելավմամբ: Ամենակարևոր փոփոխությունն ուղիղ հատուցումների համակարգն է, ինչը նշանակում է, որ ապահովադիրները, ավտոսեփականատերերն իրենց պայմանագրի գործունեության ամբողջ հատվածում գործ կունենան միայն իրենց կողմից ընտրված ապահովագրական ընկերության հետ: Այսինքն՝ նախկինում իրենք դիմում էին իրենց վնաս հասցնողի ընտրած ապահովագրական ընկերությանը, հիմա կդիմեն իրենց ապահովագրական ընկերություններին: Ապահովագրական ընկերություններն իրենց հաճախորդներին կհատուցեն սահմանված կարգով, և հետադարձ փոխհաշվարկների միջոցով ապահովագրական ընկերությունները միմյանց միջև կիրականացնեն հաշվարկների ճշգրտում: